Във връзка с постъпило уведомление с вх. №ОВОС-1240/29.07.2020г. за инвестиционно предложение (ИП): **„Фамилна животновъдна ферма за отглеждане на свине“** в ПИ № 59080.880.21, гр. Първомай, община Първомай, област Пловдив с възложител „МП 2019“ ЕООДи на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение предвижда изграждане на селскостопанска сграда, в която ще се отглеждат до 25 броя свине майки за производство на малки прасенца. Във фермата няма да се угояват прасета. Капацитетът за една година се предвижда да бъде 400 бр. прасета. Така заявеното инвестиционно предложение попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002081 „Марица-Първомай“ и BG0000436 „Река Мечка“.

Копие на писмото е изпратено до Община Първомай

Отговорено от РИОСВ-Пловдив на 03.08.2020г.